recursal/SuperWikiNEXT-32B huggingface dataset:
**நோஷன்** அல்லது **நோட்டியம்** ( *Notion* or *Notium* ) என்பது அனத்தோலியாவின் மேற்கு கடற்கரையில் உள்ள ஒரு கிரேக்க நகர அரசாகும். இது நவீன துருக்கியில் உள்ள இசுமீருக்கு தெற்கே சுமார் 50 கிலோமீட்டர்கள் (31 மைல்) தொலைவில், குசாதாசி வளைகுடாவில் உள்ளது. கடல் தெரியும் ஒரு மலை மீது நோட்டியம் அமைந்துள்ளது; இது அருகிலுள்ள கொலோஃபோன் மற்றும் கிளாரோசுக்கு ஒரு துறைமுகமாக செயல்பட்டது. மேலும் யாத்ரீகர்கள் கிளாரோசில் உள்ள அப்பல்லோவின் ஆரக்கிள் செல்லும் வழியில் அடிக்கடி இப்பகுதியைக் கடந்து சென்றனர். இந்த பண்டைய நகரத்தின் மதில் சுவர்கள், நெக்ரோபோலிஸ், கோயில், அகோரா, நடக அரங்கம் ஆகியவற்றின் எச்சங்கள் இன்னும் உள்ளன. நகரத்தின் இடிபாடுகள் இப்போது துருக்கியின் இஸ்மிர் மாகாணத்தின் மெண்டெரஸ் மாவட்டத்தில் உள்ள நவீன நகரமான அகமெட்பேலியின் கிழக்கே காணப்படுகின்றன.

நோஷனைக் குறித்த துவக்கக் குறிப்பு எரோடோடசினால் குறிப்பிடபட்டுள்ளது.

கிமு ஆறாம் நூற்றாண்டின் நடுப்பகுதியில் பாரசீகமானது கொலோஃபோன் மற்றும் நோஷனை வென்றது. ஆனால் அவை கிரேக்க பாரசீகப் போர்களினால் விடுவிக்கப்பட்டன. பின்னர் இவை தனித்தனியாக டெலியன் கூட்டணியில் இணைந்தன (கொலோஃபோன் ஒரு வருடத்திற்கு மூன்று தாலந்துகளை திரையாக செலுத்தியது, சிறிய நகரான நோஷன் ஒரு தாலத்தில் மூன்றில் ஒரு பங்கு மட்டுமே செலுத்தியது). 

பெலோபொன்னேசியன் போரின் ஒரு கட்டத்தில் ஏதெனியன் தளபதி பேச்ஸ் இங்கு ஏதெனியன் சார்பு பிரிவினரை அதிகாரத்திற்கு கொண்டுவந்தார். "பின்னர் இங்கு ஏதென்சிலிருந்து மக்கள் குடியேற்றப்பட்டனர். மேலும் இந்த இடம் ஏதெனியன் சட்டங்களின்படி குடியேற்றமாக ஆக்கப்பட்டது" (துசிடிடிஸ் III:34). அதன்பிறகு இது ஏதெனியன் தளமாக செயல்பட்டது. கிமு 406 இல் இது நோட்டியம் சமரில் எசுபார்த்தன் வெற்றியின் தளமாகுமாக இருந்தது. கிமு நான்காம் நூற்றாண்டின் பிற்பகுதியில் இது கொலோபோன்  உடன் ஒரு *சிம்போலிடியாவில்* (ஃபெடரல் லீக்) இணைந்தது. மேலும் "ரோமன் காலத்தில் நோஷன் இதன் என்ற பெயர் முற்றிலும் பயன்பாட்டில் இருந்து கைவிடப்பட்டது."

குறிப்புகள்
-----------

1. ↑  Parke, *The Oracles of Apollo in Asia Minor*, p. 122.
2. ↑  Getzel M. Cohen, *The Hellenistic Settlements in Europe, the Islands, and Asia Minor* (University of California Press, 1996: ISBN 0-520-08329-6), p. 184.
3. ↑  Parke, *The Oracles of Apollo in Asia Minor*, p. 126.
பொதுவாகக் காணும் கழுவு கிண்ணம்.
**கழுவு கிண்ணம்** (Wash basin) என்பது, முகம், கை போன்றவற்றையும் பிற சிறிய பொருட்களையும் கழுவுவதற்காக உள்ள கிண்ணத்தின் வடிவில் அமைந்த ஒன்றாகும். கழிப்பறைகள், சாப்பாட்டறைகள் போன்ற இடங்களில் இவை பொருத்தப்படுகின்றன. கழுவு கிண்ணங்களில் நீர்வாய்கள் பொருத்தப்பட்டிருப்பது வழக்கம். நீர்வாய்கள் பொருத்தப்பட்ட கிண்ணங்களில் குறைந்தது ஒரு குழாயாவது பொருத்தப்படும் இதில் அறை வெப்பநிலையில் உள்ள நீர் வழங்கப்படும். சுடுநீர் வசதிகள் உள்ள இடங்களில் சூடானதும், குளிர்ந்ததுமான நீரை வழங்குவதற்காக இரண்டு நீர்வாய்கள் அல்லது கலப்பானுடன் கூடிய ஒரு நீர்வாயோ இருக்கும். 

கழுவும்போது வெளியேறும் கழிவுநீரை அகற்றுவதற்கான துளை கிண்ணத்தின் அடிப்பகுதியில் அமைந்திருக்கும். இத்துளைகளுடன் பொருத்தப்பட்ட குழாய்கள் மூலம் கழிவுநீர் வெளியேற்றப்படுகின்றது. இக் குழாய்கள் இணைக்கப்படும் கழிவு நீர்த் தொகுதிகளில் இருந்து தீமை விளைவிக்கக்கூடிய வளிமங்கள் அல்லது, கூடா நாற்றம் கொண்ட வளிமங்கள் திரும்பவும் கழுவுகிண்ணத்தின் துளையூடாக உள்ளே வராமல் இருப்பதற்காக கிண்ணத்தின் கழிவகற்றும் துளைக்கும், கழிவகற்று குளாய்க்கும் இடையில் நீரடைப்பான் (trap) என்னும் ஒரு அமைப்பும் பொருத்தப்படுவது வழக்கம். ஏதோவொரு காரணத்தால் கழிவுநீர்க் குழாயில் அடைப்பு ஏற்படும்போது நீர் கிண்ணத்துள் நிரம்பி அறைகளுக்குள் வழியாமல் இருப்பதற்காகக் கிண்ணத்தின் உள் விளிம்பிற்குச் சற்றுக் கீழே வழிவுநீரை வெளியேற்றும் துளை இருக்கும்.

செய்பொருட்கள்
-------------

கழுவு கிண்ணங்கள் பல நிறங்களில் கிடைக்கின்றன
ஒரே நேரத்தில் பலர் பயன்படுத்தக்கூடிய கழுவு கிண்ணம்.
கழுவு கிண்ணங்கள் பல வகையான செய்பொருட்களால் ஆக்கப்படுகின்றன. தற்காலத்தில் இவை பெரும்பாலும் வெண்களி (ceramic), துருப்பிடியா உருக்கு, பிளாஸ்டிக்கு போன்றவற்றினால் ஆக்கப்படுகின்றன. இவை தவிர, சலவைக்கல், காங்கிறீட்டு, தெராசோ, மரம், கல், செப்பு, கண்ணாடி போன்ற பொருட்களும் கழுவுகிண்ணங்கள் செய்வதற்குப் பயன்படுவது உண்டு.

வடிவமைப்பு
----------

கழுவு கிண்ணங்கள் அவை பயன்படும் சூழல், செயற்பாட்டுத் தேவைகள், உள்ளக அழகூட்டற் தேவைகள் என்பவற்றுக்கு இணங்கப் பல வடிவமைப்புக்களில் செய்யப்படுகின்றன. நிலத்தில் பொருத்தப்படும் வகையில் காலோடு கூடிய கிண்ணங்களும், சுவரில் பொருத்தத்தக்க கிண்ணங்களும் உள்ளன. பிற மேற்பரப்புக்களின் மேல் வத்துப் பொருத்தும்படியான விளிம்புகளுடன் கூடிய கிண்ணங்களும், அத்தகைய மேற்பரப்புகளுக்கு அடியில் பொருத்தக்கூடிய விளிம்பற்ற கிண்ணங்களும் விற்பனைக்கு உள்ளன. வேலைப்பரப்புகளுடன் சேர்த்து ஒரே செய்பொருளினால் ஆக்கப்படும் கிண்ணங்களும் உள்ளன. தற்காலத்தில் முற்றிலுமாகவே வேலை மேற்பரப்பின் மேல் பொருத்தப்படும் கிண்ணங்களும் வடிவமைக்கப்பட்டுள்ளன.

முன்னர் கூறியபடி பயன்படவுள்ள நீர்வாய்களின் எண்ணிக்கைக்கு ஏற்ப, கிண்ணங்கள் அவற்றைப் பொருத்துவதற்காக அமைந்த ஒன்று, இரண்டு அல்லது மூன்று துளைகளுடன் செய்யப்படுகின்றன. சில கிண்ணங்களில் சவர்க்காரம் வைப்பதற்கான இடமும் கிண்ணத்திலேயே அமையும்படியும் வடிவமைக்கப்படுவது உண்டு. 

இவற்றைவிடப் பல்வேறு நிறங்களிலும், வடிவங்களிலும் கழுவுகிண்ணங்கள் வடிவமைக்கப்பட்டு விற்பனை செய்யப்படுகின்றன. புதிய பிளாஸ்டிக்குச் செய்பொருட்களின் வருகையினால் ஒளிபொருந்திய பல நிறங்களில் கழுவு கிண்ணங்களை உருவாக்குவது இயலுமானதாகி உள்ளது. அத்துடன் கழிப்பறைகளில் பொருத்தப்படுகின்ற பிற பொருத்து பொருட்களுடன் பொருத்தமாக அமையும் பொருட்டு கழுவு கிண்ணங்களும் அவற்றுடன் சேர்த்து ஒரே தொகுதியாக அமையும்படி வடிவமைக்கப்படுவதும் உண்டு.
**அஜய் சிங்** என்பவர் இந்திய தொழில் முனைவோர் ஆவார். ஸ்பைஸ் ஜெட் என்னும் வானூர்திக் குழுமத்தின் உரிமையாளர். 2017 சூன் நிலவரப்படி   59.13 விழுக்காடு பங்குகள் வைத்திருக்கிறார். 2015 இல் சன் குழுமத்தைச் சார்ந்த கலாநிதி மாறன் ஸ்பைஸ் ஜெட்  குழுமத்தின் 38.7 விழுக்காடு பங்குகளை வாங்கியதன் விளைவாக,  அஜய் சிங் இந்தக் குழுமத்தின் இயக்குநர்கள் குழுவிலிருந்து விலகினார்.
தொடக்கத்தில் 2004 நவம்பர் முதல் 2010 வரை அஜய் சிங் ஸ்பைஸ் ஜெட்டின் தலைவர் மற்றும் மேலாண் இயக்குநராக இருந்தார். 2015 சனவரியில் அஜய் சிங் மீண்டும் ஸ்பைஸ் ஜெட்டில் பெரும்பாலான பங்குகளை வாங்கி இக்குழுமத்தின் தலைவர் ஆனார்..

கல்வித் தகுதிகள்
----------------

தில்லி பல்கலைக் கழகத்தில் சட்டம் படித்தவர். கார்னல் பல்கலைக் கழகத்தில் வணிக மேலாண்மையில் முதுவர் பட்டமும் பெற்றார். தொழில் நுட்பக் கழகத்திலும் பயின்றவர்.

பிற பதவிகள்
-----------

நடுவணரசின் செய்தித்துறை மற்றும்  தகவல் நுட்பத் துறையில் ஆலோசகராக இருந்தார். தில்லி போக்குவரத்து நிறுவனத்தில் இயக்குனராகவும் இருந்தார்.

மேற்கோள்
--------

1. ↑  "Ajay Singh bought SpiceJet for Rs 2, ex-owner Maran says in plea". 2016-03-13 அன்று பார்க்கப்பட்டது.
2. ↑  "Ex-promoter Kalanithi Maran and promoter Ajay Singh start SpiceJet dogfight - The Economic Times". *The Economic Times*. 2016-03-13 அன்று பார்க்கப்பட்டது.
3. ↑  Sinha, Saurabh (17 April 2015). "I am back at SpiceJet for long run: Ajay Singh". *The Times of India*. TNN.. பார்த்த நாள்: 29 June 2015.
4. ↑
**பிரசாந்தா பெகெரா** (*Prasanta Behera*) இந்தியாவின் ஒடிசா மாநிலத்தைச் சேர்ந்த ஓர் அரசியல்வாதி ஆவார்.  ஒடிசா மாநிலத்தின் கட்டாக் மாவட்டத்திலுள்ள சாலிப்பூர் தொகுதியில் வெற்றி பெற்று 2019 ஆம் ஆண்டு முதல்  சட்டமன்ற உறுப்பினராகப் பணியாற்றி வருகிறார்.

ஆரம்பகால வாழ்க்கை
-----------------

பிரசாந்தா பெகெரா 1977 ஆம் ஆண்டு கோபால் என்ற யாதவர் குடும்பத்தில் பிறந்தார். இவரது தந்தை தர்மநந்தா பெகெரா ஒரு மூத்த அரசியல்வாதியும் ஒடிசா மாநிலத்தின் கட்டக் மாவட்டம் சவுத்வார் சட்டமன்ற தொகுதியின் முன்னாள் சட்டமன்ற உறுப்பினரும் ஆவார். கட்டக் நகரிலுள்ள கமலகாந்த வித்யாபீடத்தில் பள்ளிக் கல்வியும், சவுத்வார் கல்லூரியில் அறிவியலில் இளங்கலை பட்டமும் பெற்றார்.

அரசியல் வாழ்க்கை
----------------

2014 ஆம் ஆண்டு நடைபெற்ற சட்டமன்றத் தேர்தலில் இவர் சாலிப்பூர் தொகுதியின் பிஜு ஜனதா தள வேட்பாளராக போட்டியிட்டார். ஆனால் இந்திய தேசிய காங்கிரசின் வேட்பாளராகப் போட்டியிட்ட பிரகாசு சந்திர பெகெராவிடம் 2117 வாக்குகள் வித்தியாசத்தில் தோல்வியடைந்தார். 

2019 ஆம் ஆண்டு நடைபெற்ற சட்டமன்ற தேர்தலில் பாரதிய ஜனதா கட்சியைச் சேர்ந்த பிரகாசு சந்திர பெகெராவை விட அதிகமான வாக்குகளைப் பெற்று பிரசாந்தா பெகெரா வெற்றி பெற்றார்.

மேற்கோள்கள்
-----------

1. ↑  ADR (2013-07-19). "Prasanta Behera(BJD):Constituency- SALIPUR(CUTTACK) - Affidavit Information of Candidate:". *MyNeta*. 2020-07-26 அன்று பார்க்கப்பட்டது.
2. ↑  "Public Representatives - India". *District Cuttack , Government of Odisha*. 2018-02-20. 2020-07-26 அன்று பார்க்கப்பட்டது.
3. ↑  "Salipur Assembly Election Results 2019 Live: Salipur Constituency (Seat) Election Results, Live News". *News18*. 2019-04-29. 2020-07-26 அன்று பார்க்கப்பட்டது.
4. ↑  "Orissa Assembly Election Results in 2014". *Elections in India, India Election 2020, India Election Updates 2020*. 2020-04-29. 2020-07-27 அன்று பார்க்கப்பட்டது.
கொல்லன் ஊதுலைக் குருகு  
மேற்கோள் பாடல்  
நற்றிணை 125
"இரும்பு ஊது குருகு"  
அகநானூறு 81
கொல்லன் உலைக்களக் கருவிகளில் ஒன்றாகிய ஊதுலைக் குருகு
**குருகு** என்னும் சொல் உணர்த்தும் பொருள்களில் ஒன்று கொல்லன் உலைக்களத்தில் உள்ள **ஊதுலை**. இது இரும்பைக் காய்ச்சும் உலையில் எரியும் தீயைத் தீக்கு அடியிலிருந்து காற்றை ஊதப் பயன்படும். கறையான் இந்த உலைக்களத்தில் உள்ள துரும்புகளையும் பற்றி இரையாக்கிக்கொள்ளும் என ஒரு பாடல் குறிப்பிடுகிறது.  இதனைக் காலால் மிதித்து இயக்கியும் ஊதுவர்.  இதனைக் **கொல்லன் ஊது உலைக்குருகு** என நற்றிணையும்  மணிமேகலையும்  குறிப்பிட்டுத் தெளிவுபடுத்துகின்றன. தலைவனைப் பிரிந்திருக்கும் தலைவி இந்த ஊதுலைக் குருகு போலப் பெருமூச்சு விட்டான் என நற்றிணைப் பாடலும், கணவன் மாண்டால் கற்புடை மனைவி ஊதுலைக் குருகு போலப் பெருமூச்சு விட்டுக்கொண்டு அவன் எரியும் தீயில் தானும் விழுந்து உயிர் துறப்பாள் என மணிமேகலையும் தெரிவிக்கின்றன.

அடிக்குறிப்பு
-------------

1. ↑  அசைவரல் வாடை தூக்கலின், ஊதுஉலை  
விசை வாங்கு தோலின், வீங்குபு ஞெகிழும் - அகநானூறு 96
2. ↑  புல் அளைப் புற்றின் பல் கிளைச் சிதலை  
ஒருங்கு முயன்று எடுத்த நனை வாய் நெடுங் கோடு,  
இரும்பு ஊது குருகின், இடந்து, இரை தேரும் (அகநானூறு 81)
3. ↑  கொல்லன் குருகு ஊது மிதி உலை (அகநானூறு 202)
4. ↑  கொல்லன் ஊது உலைக் குருகின் உள் உயிர்த்து, (நற்றிணை 125)
5. ↑  காதலர் இறப்பின் கனைஎரி பொத்தி  
ஊதுஉலைக் குருகின் உயிர்த்து அகத்து அடங்காது  
இன்உயிர் ஈவர்; ஈயார் ஆயின்(45)  
நல்நீர்ப் பொய்கையின் நளிஎரி புகுவர்  
நளிஎரி புகாஅர் ஆயின் அன்பரோடு  
உடன்உறை வாழ்க்கைக்கு நோற்றுஉடம்பு அடுவர்  
பத்தினிப் பெண்டிர் - மணிமேகலை 2 ஊர் அலர் உற்ற காதை
**கவரைப்பேட்டை** (*Kavaraipettai*) என்பது இந்தியாவின் தமிழ்நாடு மாநிலத்தில் திருவள்ளூர் மாவட்டத்தில் உள்ள வடசென்னையின் புறநகர்ப் பகுதியாகும். இது சென்னையிலிருந்து சுமார் 30 மைல்கள் (48 km) தொலைவில் அமைந்துள்ளது.

அடையாளங்கள்
-----------

வேலம்மாள் போதி வளாகம், பொன்னேரி உயர் சாலையில், பஞ்செட்டியில் உள்ள வேலம்மாள் அறிவுப் பூங்கா ஆகியவை நகரத்தின் முக்கிய அடையாளங்களாகும்.

போக்குவரத்து
------------

கவரைப்பேட்டை சாலை மற்றும் தொடருந்து வசதி மூலம் இணைக்கப்பட்டுள்ளது. சென்னை விமான நிலையம் 60 km (37 mi) தொலைவில் தெற்கே அமைந்துள்ளது. சென்னை மற்றும் கவரைப்பேட்டையை இணைக்கும் முக்கிய சாலை சென்னை - கொல்கத்தா நெடுஞ்சாலை ஆகும். கவரைப்பேட்டைத் தேசிய நெடுஞ்சாலை 5-இல் அமைந்துள்ளது. கவரைப்பேட்டை மற்றும் சென்னை மத்திய தொடருந்து நிலையம் இடையே புறநகர் ரயில்கள் இயக்கப்படுகின்றன. மாநகரப் போக்குவரத்துக் கழகம் (எம்டிசி) இயக்கும் மாநகரப் பேருந்துகள் போக்குவரத்தில் முக்கிய பங்காற்றுகின்றன. 

| * பா
* உ
* தொ
**கவரைப்பேட்டை சுற்றுப் பகுதிகள்** |
| --- |
| 

|  |  |  |
| --- | --- | --- |
|  | கும்மிடிப்பூண்டி |  |
|  |  |  |
| சத்யவீடு | **கவரப்பேட்டை** | வங்காள விரிகுடா |
|  |  |  |
|  | சென்னை |  |

 |

மேற்கோள்கள்
-----------

1. ↑
**பார்க்கவகுலம்** (*Parkavakulam*) (பரவலாக **உடையார்** என்று அழைக்கப்படுகின்றனர்) எனப்படுவோர் தமிழகத்தில் வாழும் ஓர் இனக்குழுவினர் ஆகும். இவர்களுக்கு *சுருதிமான்*, *நத்தமான்*, மலையமான் என்ற மூன்று பிரிவுகளை கொண்டவர்கள். உடையார், மூப்பனார், நயினார் போன்ற பட்டங்கள் கொண்டவர்கள். இச்சமூகத்தில் சிலர் கத்தோலிக்க திருச்சபை கிறிஸ்தவர்களும் உள்ளனர்.

இவர்கள் தமிழ்நாடு அரசு இடஒதுக்கீட்டுப் பட்டியலில், பிற்படுத்தப்பட்ட பிரிவில் உள்ளனர்.

இன்றைய நிலை
-----------

உடையார் சமுதாயத்தினர் பெரும் நிலப்பிரபுக்கள் ஆகவே வாழ்ந்து வருகின்றனர். அவர்கள் பண்ணையார், மிராசுதாரர், பெரிய பண்ணையார், போன்ற அடையாளம் கொண்டு பெரும் நிலங்களை உடையவர்களாகவே உள்ளனர். சமுதாயத்தில் உயர் நிலையிலேயே அவர்கள் உள்ளனர். இவர்களை மலையமான் பிரிவை சார்ந்தவர்கள் அசைவம் உண்பதில்லை. இந்த சமுதாயத்தை சார்ந்த விவசாயக் கூலிகளாக சிலர் மட்டுமே உள்ளனர், பலர் சொந்த நிலங்களில் சொந்த விவசாயம் செய்து உயரிய நிலையிலேயே வாழ்ந்து வருகின்றனர்.

சமயம்
-----

உடையார்கள் சைவ சமயத்தைச் சேர்ந்தவர்கள். மேலும் குலதெய்வ வழிபாடு இவர்களிடத்தில் உண்டு. இவர்களை பூசைக்கார உடையார்( திருநீரு பூசுபவர்) எனவும் அழைப்பதுண்டு. குல தெய்வங்களுக்கு பலியிடும் பழக்கம் நத்தமான் மற்றும் சுருதிமான் பிரிவைச் சேர்ந்த உடையார்கள் பின்பற்றுகின்றனர். மலையமான் பிரிவை சேர்ந்த உடையார்கள் அசைவம் உண்ணாத சைவம் சாப்பிடும் உடையார்கள் என்ற காரணத்தினால் அவர்களுள் பலர் குல தெய்வங்களுக்கு பலியிடும் வழக்கம் இல்லாதவர்கள். சிலர் பலி இடுவர் ஆனால் அதனை உண்ணமாட்டார்.

பட்டம்
------

உடையார் சாதியினரான இவர்களை வடதமிழகத்தில் குறிப்பாக கடலூர் போன்ற பகுதிகளில் உடையார் எனவும், தஞ்சை, திருச்சியிலிருந்து தென்பகுதிகளில் *மூப்பனார்* எனவும், திருக்கோவிலூர் போன்ற நடுநாட்டுப்பகுதிகளிலும், தெற்கே சில இடங்களிலும் உடையார் என்று அழைக்கப்படுகின்றனர். இவர்கள் மலையமான் , நத்தமான், சுருதிமான் என்ற மூன்று குடிகளாக உள்ளனர். இவர்களில் நத்தமான் பட்டம் கொண்ட மக்கள் தமிழகத்தின் சில பகுதிகளில் நயினார் பட்டம் கொண்டு அழைக்கப்படுகின்றனர். மலையமான் சைவ உணவுப்பழக்கம் மேற்கொள்பவர்கள். மேலும் நத்தமான், மலையமான் பட்டம் கொண்டவர்கள் எல்லா இடங்களிலும் உடையார் என்று அழைக்கப்படுகின்றனர். சுருதிமான் பட்டம் உடையோர் பொதுவாக மூப்பனார் என்றும் அழைக்கப்படுவர்.

பிற சாதியில் உடையார் பட்டம்
---------------------------

உடையார் என்னும் பட்டத்தை வெள்ளாளர்களும்[] வன்னியர்களும், வட மாவட்டத்தில் வாழுகின்ற துளுவ வேளாளர் (அகமுடையார்) சமூகத்தினரும் பயன்படுத்துகின்றனர்.

மேற்கோள்கள்
-----------

1. ↑  Palanithurai, Ganapathy; Ragupathy, Varadarajan (2008). *Communities Panchayats and Governance at Grassroots*. Concept Publishing Company. பக். 138. பன்னாட்டுத் தரப்புத்தக எண்:9788180695636.. பார்த்த நாள்: 2012-05-01.
2. ↑  Raj, Selva J. (2002). "Transgressing Boundaries, Transcending Turner: The Pilgrimage Tradition at the Shrine of St. John de Britto". in Raj, Selva J.; Dempsey, Corinne G.. *Popular Christianity in India: Riting Between the Lines*. SUNY Press. பக். 87. பன்னாட்டுத் தரப்புத்தக எண்:978-0-79145-519-7. .
3. ↑  "List of Backward Classes approved by Government of Tamil Nadu".
**பார்** (*bar*) என்பது அழுத்ததின் அளவீட்டு அலகு ஆகும். **டெசிபார்** (*decibar*, dbar), **மில்லிபார்** (*millibar*, mbar, அல்லது mb) என்பன பார் என்னும் அழுத்ததின் பத்தில் ஒரு பகுதி, ஆயிரத்தில் ஒரு பகுதி என்னும் உள்பகுப்பு அளவைகளாகும் (கீழ்வாய் அலகுகளாகும்). இவை SI அளவு முறையில் அமைந்திருக்கவில்லை. ஆனாலும் இவை வளிமண்டல அழுத்தத்துடன் ஒத்திருப்பதால் பல நாடுகளில் இவ்வலகுகள் பரவலாகப் பயன்படுத்தப்படுகின்றன. (பார் என்றால் ஆங்கில மொழியில் அழுத்தம் என்று பொருள். பரோமீட்டர் என்பது அழுத்தத்தை அளக்கும் ஒரு கருவி என்று பொருள்படும்)

வரைவிலக்கணம்
------------

* 1 பார் = 100,000 பாஸ்கல்கள் (Pa) = 1,000,000 டைன்/சதுர செ.மீ (dyn/cm², baryeகள்)
* 1 dbar = 0.1 பார் = 10,000 Pa = 100,000 dyn/cm²
* 1 mbar = 0.001 bar = 100 Pa = 1,000 dyn/cm²

(ஒரு பாஸ்கல் என்பது ஒரு நியூட்டன்/சதுரமீட்டர்)

வரலாறு
------

*பார்* (bar) என்ற சொல் கிரேக்க மொழியில் *βάρος* (பாரொஸ், baros), அதாவது நிறை ஆகும்.

பார், மில்லிபார் அளவைகள் சேர் நேப்பியர் ஷா (*Napier Shaw*) என்பவரால் 1909 இல் அறிமுகப்படுத்தப்பட்டது. ஆனாலும் இது 1929இலேயே அனைத்து நாடுகளிலும் பயன்பாட்டிற்கு வந்தது.

வெளி இணைப்புகள்
---------------

* SI இணையத்தளம்
* Conversion factors from bar to various pressure units
**தெரெசி தெறி குசேரா** *(Therese* Terry *Kucera)* ஓர் அமெரிக்க வாணியலாளர் ஆவார், இவர் நாசாவின் கோடார்டு விண்வெளிப் பறப்பு மையத்தின் சுரிய இயற்பியல் ஆய்வகத்தில் பணிபுரிகிறார். இவரது ஆய்வு சூரிய வளிமண்டலம் பற்றியும் சூரியத் தழல், தழல் குழிகளிலும் கவனம் குவிக்கிறது. இவர் இப்போது நாசாவின் STEREO திட்டத்தின் அறிவியலாளராக உள்ளார்.

இவர் பவுல்டரில் உள்ள கொலராடு பல்கலைக்கழகத்தில் சூரியத் தழல்களின் கதிர்வீச்சு உமிழ்வு குறித்து ஆய்வு செய்து முனைவர் பட்டம் பெற்றதும் 1993 இல் நாசாவில் சேர்ந்தார். இவர் தன் தன் முதுமுனைவர் பட்ட ஆய்வாக சூரியதழல் புதிர்க்கதிர் ஆய்வைத் தொடர்ந்தார். இவர் 1995 இல் சூரிய, எல்லியக்கோள நோக்கீட்டகத்துக்கான CDS, SUMER EUV கதிர்நிரல் கருவிகள் குழுவில் சேர்ந்தார். இவர் அமெரிக்க இணைதிட்ட அறிவியலாளராகப் பணிபுரிந்தூள்ளார். இவர் நாசா தலைமையகச் சூரியப் புல அறிவியலாளராகவும் உள்ளார். இவர் நாசா அறிவியல் திட்ட இயக்குநரகத்தில் கல்வியாளராகவும் மக்கள் அறிவியல் பரப்புரை மேலாளராகவும் உள்ளார்.

மேற்கோள்கள்
-----------

1. ↑  "Bio - Therese Ann Kucera". *science.gsfc.nasa.gov* (ஆங்கிலம்). 2019-08-22 அன்று பார்க்கப்பட்டது.
**இசுக்கூனர் பார்க்** எனவும் அழைக்கப்படும் **பார்க்கென்டைன்** (barquentine) என்பது, மூன்று அல்லது அதற்கு மேற்பட்ட பாய்மரங்களைக் கொண்ட பாய்க்கப்பல். இது முன் பாய்மரத்தில் குறுக்குப் பாயமைப்பும். முதன்மை, பின் மற்றும் பிற பாய்பரங்களில் முன்-பின் பாயமைப்பும் கொண்டது.

பார்க்கென்டைன் பாயமைப்பு
------------------------

முழுப் பாயமைப்புக் கொண்ட கப்பல்கள் எல்லாப் பாய்மரங்களிலும் குறுக்குப் பாயமைப்பையும், "பார்க்" கப்பல் முன் மற்றும் முதன்மைப் பாய்மரங்களில் குறுக்குப் பாயமைப்பையும் கொண்டிருக்க பாக்கென்டைனில் முன் பாய்மரம் மட்டுமே குறுக்குப் பாயமைப்பைக் கொண்டுள்ளது. சிறிய பணிக்குழுவுடன் இயங்கக்கூடிய தன்மை, பெருமளவு சரக்குகளைக் கொண்டுசெல்லும்போது காற்றின் திசைக்கு நெருக்கமாகச் செல்லக்கூடிய வல்லமை என்பன 19 ஆம் நூற்றாண்டின் இறுதியில், இக்கப்பலைப் பிரபலமாக்கின. 

இன்று, பார்க்கென்டைன்கள் நவீன "டோல்" கப்பல்கள் தொடர்பிலும், பாய்க்கப்பல் பயிற்சி தொடர்பிலும் பெயர் பெற்றுள்ளது. இவற்றின் முன்-பின் பாயமைப்பை இலகுவாகவும் செயற்றிறனுடனும் இயக்க முடியும் அதேவேளை, குறுக்குப் பாயமைப்புக்கொண்ட ஒற்றைப் பாய்மரம், தொலை தூரப் பயணத்துக்கான வேகத்தையும், துறைமுகங்களில் நல்ல தோற்றத்தையும் வழங்குகின்றது.

மேற்கோள்கள்
-----------

1. ↑  "Sailing ship rigs, an infosheet guide to classic sailing rigs". Maritime Museum of the Atlantic. 2010-12-28 அன்று மூலம் பரணிடப்பட்டது. 2011-01-15 அன்று பார்க்கப்பட்டது.

இவற்றையும் பார்க்கவும்
----------------------

* பாய்க்கப்பல்
**உச்சத்துல சிவா** 2016 ஆம் ஆண்டு கரண் மற்றும் நேகா ரத்னாகரன் நடிப்பில், வித்தியாசாகர் இசையில், ஜேபி இயக்கத்தில், கரணின் மனைவி தேவி கரண் தயாரிப்பில் வெளியான தமிழ் திரைப்படம்.

கதைச்சுருக்கம்
--------------

வாடகை மகிழுந்து ஓட்டுநரான சிவா (கரண்) முதல் காட்சியில் தெருவோரம் இட்லிக்கடை நடத்திவருபவரிடம் சுத்தமாக சமைத்துப் பரிமாறு அறிவுரை சொல்வதாக அமைவது அவருடைய கதாப்பாத்திரத்தின் தன்மையை விளக்குவதாக அமைகிறது. அவனது மகிழுந்தில் பயணிக்கிறார் ஞானசம்பந்தம் (ஞானசம்பந்தம்). இருவரும் பேசிக்கொண்டு செல்கிறார்கள். கதையில் ஏற்படும் முக்கியமான திருப்பத்திற்குப் பிறகு திரைக்கதை வேகமெடுக்கிறது.

நிலா (நேகா) அந்த நகரத்தில் போதை மருந்து கடத்தும் கும்பலால் துரத்தப்படுகிறாள். அப்போது அங்குவரும் சிவா அவளைத் தன் வாகனத்தில் ஏற்றிக்கொள்கிறான். அவள் அந்த வாகனத்தில் தன்னை விரட்டி வருபவர்களிடமிருந்து ஏறி தப்பிக்கிறாள். நிலாவின் நண்பர்கள் அல்லது உறவினர்கள் வீடு இருக்கும் இடத்தைக் கூறினால் அங்கு சென்றுவிட்டுவிடுவதாக சொல்கிறான். சிறிது நேரத்தில் அவன் நிலவுக்கு செய்த உதவியின் காரணமாக அடுத்தடுத்து பிரச்சனைகள் வரத் தொடங்குகின்றன. அவனது கட்டுப்பாட்டை மீறி சென்று கொண்டிருக்கும் பிரச்சனைகளை சமாளித்து, எதிரிகளை வீழ்த்தி, நிலாவை எப்படிக் காப்பாற்றினான் என்பதே கதை.

நடிகர்கள்
---------

* கரண் - சிவா
* நேகா ரத்னாகரன் - வித்யா / நிலா
* ஆடுகளம் நரேன் - ஆல்பர்ட்
* இளவரசு - ஒண்டிப்புலி
* ரமேஷ் கண்ணா - சுந்தர்
* சங்கிலி முருகன் - குற்றவாளி
* அஸ்வின் ராஜா - குற்றவாளி
* கனல் கண்ணன் - சிறப்புத் தோற்றம்
* யஷ்மித் - சிறப்புத் தோற்றம்

தயாரிப்பு
---------

இது கரணின் முதல் தயாரிப்பு ஆகும். நேகா ரத்னாகரன் இப்படத்தின் கதாநாயகியாக 2016 ஆம் ஆண்டு துவக்கத்தில் ஒப்பந்தம் செய்யப்பட்டார். தமிழ்ப்படங்களுக்கு நீண்ட காலமாக இசையமைக்காமல் இருந்த வித்தியாசாகர் இப்படத்தின் மூலம் மீண்டும் தமிழ்த் திரையுலகில் காலடி பதித்தார்.

இசை
---

படத்தின் இசையமைப்பாளர் வித்தியாசாகர். இயக்குனர் தரணி இப்படத்தில் முதன் முதலாக ஒரு பாடலைப் பாடி பாடகராக அறிமுகமானார்.

| வ.எண் | பாடல் | பாடகர்கள் | காலநீளம் |
| --- | --- | --- | --- |
| 1 | தாறுமாறு | திப்பு, தரணி, கரண், ஜேபி | 4:20 |
| 2 | பேசு பேசு | பலராம், இந்துலேகா வாரியார் | 4:58 |
| 3 | உச்சத்துல சிவா (இசை) | வித்தியாசாகர் | 2:17 |
| 4 | உச்சத்துல சிவன்டா | வி. எம். மகாலிங்கம் | 2:17 |

விமர்சனம்
---------

டாப்10சினிமா: கரண், நேகா, ‘ஆடுகளம்’ நரேன் ஆகியோரின் சிறந்த பங்களிப்பு

மேற்கோள்கள்
-----------

1. ↑  "உச்சத்துல சிவா".
2. ↑  "உச்சத்துல சிவா".
3. ↑  "உச்சத்துல சிவா".
4. ↑  "உச்சத்துல சிவா".
5. ↑  "உச்சத்துல சிவா".
6. ↑  "யஷ்மித்".
7. ↑  "கரனின் முதல் தயாரிப்பு".
8. ↑  "தயாரிப்பாளர் ஆனார் கரண்".
9. ↑  "நேகா ஒப்பந்தம்".
[*தொடர்பிழந்த இணைப்பு*]
10. ↑  "வித்தியாசாகர்".
[*தொடர்பிழந்த இணைப்பு*]
11. ↑  "விமர்சனம்". 2020-12-05 அன்று மூலம் பரணிடப்பட்டது. 2019-03-09 அன்று பார்க்கப்பட்டது.

வெளி இணைப்புகள்
---------------

* உச்சத்துல சிவா
**தெய்வம் தந்த வீடு** என்பது திங்கள் முதல் வெள்ளி வரை இரவு 7 மணிக்கு விஜய் தொலைக்காட்சில் ஒளிபரப்பான தொடர். இது இரண்டு இளம் பெண்களை மையப்படுத்தி எடுக்கப்பட்டுள்ள தொடர். இத்தொடர் ஆரம்பத்தில் சாத் நிபானா சாதியா என்ற இந்தி தொடரைத் தழுவி எடுக்கப்பட்டது என்றாலும் பிறகு கதையில் மாற்றம் செய்யத் தொடங்கினர். இதனால் அதிருப்தி அடைந்த நடிகை சுதா சந்திரன் அந்தத் தொடரில் இருந்து விலகினார். பிறகு அவர் நாகின் என்ற இந்தித் தொடரில் நடித்துப் புகழ் பெற்றார்.

தெய்வம் தந்த வீடு தொடரை நிறுத்தும்படி பல நேயர்கள் கோரிக்கை விடுத்தும் விஜய் டிவி நிர்வாகம் அதைக் கண்டுகொள்ளவில்லை. தமிழ்த் தொலைக்காட்சித் தொடர்களிலேயே மிகவும் குறைந்த டி.ஆர்.பி பெற்ற தொடர் இதுவே ஆகும். இதனால் ஒருவழியாக விஜய் டிவி இத்தொடரை முடித்துவிட்டது.

நடிகர்கள்
---------

* சரண்யா/ மேக்னா- சீதா ராம்
* ச்ராவன் ராஜேஷ் - ராம்
* வெங்கட் ரங்கநாதன்
* சுலக்ஷ்னா - சுமித்ரா
* கன்னியா பாரதி - பானுமதி
* மோனிகா
* T.R.ஓமனா
* நிஷா

இவற்றை பார்க்க
--------------

* விஜய் தொலைக்காட்சி நிகழ்ச்சிகளின் பட்டியல்

வெளி இணைப்புகள்
---------------

* விஜய் டிவி யூ ட்யுப்
* விஜய் டிவி வலையகம்
**பார்சி** (Barshi), இந்தியாவின் மகாராட்டிரா மாநிலத்தின் சோலாப்பூர் மாவட்டத்தில் உள்ள பார்சி தாலுகாவின் தலைமையிடமும், நகராட்சியும் கொண்ட நகரம் ஆகும். இவ்வூரில் போர்வைகள் போன்ற துணிகள் உற்பத்தி செய்யும் விசைத்தறிகள் அதிகம் கொண்டது. இந்நகரம் சோலாப்பூருக்கு வடக்கே 72 கிலோ மீட்டர் தொலைவில் உள்ளது.

மக்கள் தொகை பரம்பல்
-------------------

2011 இந்திய மக்கள் தொகை கணக்கெடுப்பு படி, 24,713 வீடுகள் மற்றும் 38 வார்டுகள் கொண்ட பார்சி நகராட்சியின் மக்கள் தொகை 1,18,722 ஆகும். அதில் ஆண்கள் 60,801 மற்றும் பெண்கள் 57,921 ஆக உள்ளனர். பாலின விகிதம் 1000 ஆண்களுக்கு 953 பெண்கள் வீதம் உள்ளனர். 6 வயதிற்குட்பட்ட குழந்தைகள் 13418 ஆகவுள்ளனர். எழுத்தறிவு 85.8% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 18,374 மற்றும் 1,480 ஆகவுள்ளனர்.

இதன் மக்கள் தொகையில் இந்துக்கள் 95,565 (80.49%), இசுலாமியர் 19,234 (16.2%), கிறித்துவர் 420 (0.35%), பௌத்தர்கள் 898 (0.76%), சமணர்கள் 2,393 (2.02%) மற்றும் பிறர் 0.15% ஆகவுள்ளனர்.

மேற்கோள்கள்
-----------

1. ↑  Barshi Population, Religion, Caste Census 2011
**பிரெட் மார்சல் வின்சுடன்** (*Fred Marshall Winston*) ஆர்வார்டு மருத்துவப் பள்ளியின் மரபியல் துறையில் பேராசிரியராகப் பணிபுரிந்தார். அங்கு இவர் 1983 ஆம் ஆண்டு முதல் ஆசிரிய உறுப்பினராகவும் இருந்து வருகிறார்.  வின்சுடன் ஆய்வகத்தில் மரபு படியெடுத்தல், *சாக்கரோமைசசு செரிவிசியா* என்ற வளரும் நுரைமம், *இசுகிசோசாக்கரோமைசசு போம்பே* என்ற பிளவு நுரைமம் ஆகியவற்றில் மரபுக்கூறு கட்டமைப்பை ஒழுங்குபடுத்துவதில் கவனம் செலுத்தியுள்ளது. முனைவர் வின்சுடன் 2009 ஆம் ஆண்டில் அமெரிக்க மரபியல் சங்கத்தின் தலைவராக பணியாற்றினார். 2009 ஆம் ஆண்டு அமெரிக்க கலை மற்றும் அறிவியல் அகாதமிக்கும் 2013 ஆம் ஆண்டு தேசிய அறிவியல் அகாதமிக்கும் இவர் தேர்ந்தெடுக்கப்பட்டார்.

முனைவர் வின்சுடன் அமெரிக்க மரபியல் சமூகப் பத்திரிகையில் ஒரு மூத்த ஆசிரியராகப் பணியாற்றினார். *மரபியல்* மற்றும் அமெரிக்க மரபியல் சமூக வெளியீடுகள் குழுவின் தலைவராகவும் இருந்தார்.

முனைவர் வின்ஸ்டன் 1974 ஆம் ஆன்டு சிகாகோ பல்கலைக்கழகத்தில் உயிரியலில் பிஏ பட்டம் பெற்றார். 980 ஆம் ஆண்டில் மாசசூசெட்சு தொழில்நுட்ப நிறுவனத்தில் முனைவர் பட்டம் பெற்றார். அங்கு இவர் ஒரு பாக்டீரியம் அதன் மரபணுவில் பாக்டீரியா உண்ணி பி 22 ஒருங்கிணைக்கப்படும் செயல்முறை குறித்து முனைவர் டேவிட் போட்சுடீனுடன் இணைந்து ஆராய்ச்சி நடத்தினார்.  கார்னெல் பல்கலைக்கழகத்திலும் உயிரியல் மருத்துவ ஆராய்ச்சிக்கான ஒயிடெட்டு நிறுவனத்திலும் முனைவர் இயெரால்டு பிங்க் உடன் சேர்ந்து முனைவர் பட்ட மேற்படிப்பில் ஈடுபட்டார்.

மேற்கோள்கள்
-----------

1. ↑  "Fred Winston". *National Academy of Sciences*. 2018-09-20 அன்று பார்க்கப்பட்டது.
2. ↑  Winston F, Botstein D. (1981). Control of lysogenization by phage P22. II. Mutations (clyA) in the cl gene that cause increased lysogenization. J Mol Biol. 152(2):233-45.
3. ↑  Winston F, Chaleff DT, Valent B, Fink GR. (1984). Mutations affecting Ty-mediated expression of the *HIS4* gene of *Saccharomyces cerevisiae*. Genetics 107:179-97.
4. ↑  Winston F, Durbin KJ, Fink GR. (1984). The *SPT3* gene is required for normal transcription of Ty elements in *S. cerevisiae*. Cell 39:675-82.

புற இணைப்புகள்
--------------

* ஆசிரியப் பக்கம்
**வசந்தம் வந்தாச்சு** (*Vasantham Vanthachu*) 2007 தமிழ் காதல் திரைப்படம். இதை கே.விவேக பாரதி இயக்கியுள்ளார். இப்படத்தில் வெங்கட் பிரபு மற்றும் நந்திதா ஜெனிபர் முன்னணி பாத்திரங்களில் நடித்திருந்தனர், இவர்களுடன் சண்முகசுந்தரம் (நடிகர்), வையாபுரி (நடிகர்), ராம்ஜி (நடிகர்), வரலட்சுமி, சபிதா ஆனந்த், வாசு விக்ரம் மற்றும் வேலு திகல் போன்றோரும் நடித்திருந்தனர். வேலு திகல் மற்றும் அம்பா உமாதேவி ஆகியோர் தயாரித்திருந்தனர். இசையமைப்பு கவின் சாரதா மற்றும் ராய் சங்கர். செப்டம்பர் 2007இல் வெளியிடப்பட்டது.

கதை
---

குமரேசன் (வெங்கட் பிரபு) கிராமத்தில் பால் வியாபாரம் செய்து வருகிறார். அவருக்கு பெண்களை கண்டாலே வெறுப்பு, எனவே திருமணத்தை தள்ளி போடுகிறார். அவருடைய வயதான தந்தை (வேலு திகல்) கூடிய சீக்கிரமே இவருடைய திருமணத்தை நடத்திட விரும்புகிறார், ஆனால் குமரேசன் திடடவட்டமாக மறுத்துவிடுகிறார். கல்லூரியின் விடுமுறை நாளில் நகரத்திலிருந்து காயத்திரி (நந்திதா ஜெனிபர்) அவருடைய தாத்தா செட்டியார் (சண்முகசுந்தரம் (நடிகர்)) மற்றும் பாட்டி மீனாட்சியை (வரலட்சுமி) சந்திக்க கிராமத்திற்கு வருகிறார். இவர்களுக்குள் முதலில் மோதல் எற்படுகிறது 
இதற்கிடையில் குமரேசனின் சகோதரன் ஒரு பணக்காரப் பெண்ணை ரகசியத் திருமணம் செய்து கொள்கிறார். இதை அவருடைய குடும்பம் வரவேற்கிறது. குமரேசனுக்கும் அவரது அண்னியாருக்கும் ஏற்படும் மோதலால் அவர்கள் வீட்டை விட்டு வெளியேறுகின்றனர். இதற்கிடையில் குமரேசன் தனக்கு தாலி கட்டியதாக ஊரார் முன்னிலையில் காயத்திரி கூறுகிறார். காயத்திரி ஏன் அவ்வாறு பொய் கூறினார்? , குமரேசன் காயத்திரியை ஏற்றுக் கொண்டாரா?, என்பதை மீதிக்கதை சொல்கிறது.

நடிகர்
------

* வெங்கட் பிரபு - குமரேசன் - காயத்திரி
* சண்முகசுந்தரம் (நடிகர்) - செட்டியார்
* வையாபுரி (நடிகர்) - சோமு
* ராம்ஜி (நடிகர்) - ராஜசேகர்
* வரலட்சுமி -மீனாட்சி
* சபிதா ஆனந்த் குமரேசனின் தாயாக
* வாசு விக்ர்ம - சிவமணி
* வேலு திகல் - குமரெசனின் தந்தை
* யமுனாஸ்ரீ
* ரேகாஸ்ரீ
* தமிழ் செல்வா
* அபிராஜ்
* ஆதிநாத்
* ஸ்ரீகாமு
* உஷா
* தீபா
* வெள்ளை சுப்பையா
* ஆதவன்
* மாஸ்டர் ஹேம்நாத்

தயாரிப்பு
---------

நமிதா கபூர் (நடிகை) மற்றும் சந்தோஷி முதலில் பெண் பாத்திரங்were earlier considered for the female lead role, but they later opted out. Finally, the role was given to நந்திதா ஜெனிபர்.

இசை
---

இசையமைப்பு ஓவியன் 5 பாடல்கள் கொண்ட் இதன் ஒலித்தொகுப்பு 2007இல் வெளிவந்தது, எழுதியவர் யுகபாரதி, தேன்மொழி ஜி. கே. மற்றும் தொல்காப்பியன்.

| எண் | பாடல் | பாடியோர் | காலம் |
| --- | --- | --- | --- |
| 1 | "கல்யாணம் "| வெங்கட் பிரபு | 3:33 |
| 2 | "நெஞ்சம்" | பவதாரிணி | 4:14 |
| 3 | "படி படி" | மஹதி (பாடகி) | 4:20 |
| 4 | "தோல் மேல" | ஹரிசரண், Shweta Prabhu | 4:15 |
| 5 | "வா மாமா" | ரோஷினி | 3:44 |

வரவேற்பு
--------

ஒரு விமர்சகர் இவ்வாறு எழுதினார்: "திடுக்கிடும் திரைக்கதை மற்றும் சுமாரான கதை மற்றும் நடிப்பு ஆகியவை உற்சாகம் தரவில்லை".

மேற்கோள்கள்
-----------

1. ↑  "Vasantham Vanthachu (2007)". filmibeat.com. 3 May 2018 அன்று பார்க்கப்பட்டது.
2. ↑  "Vasantham Vanthachu Tamil Movie". woodsdeck.com. 3 May 2018 அன்று பார்க்கப்பட்டது.
3. ↑  "Vasatham Vanthachu songs". saavn.com. 3 May 2018 அன்று பார்க்கப்பட்டது.
4. ↑  "Vasantham Vandhaachu (2007) - Oviyan". mio.to. 3 May 2018 அன்று பார்க்கப்பட்டது.
[*தொடர்பிழந்த இணைப்பு*]
**பிரெட் டொயோசபுரோ கோரெமாட்சு** (*Fred Toyosaburo Korematsu*, சனவரி 30, 1919 – மார்ச் 30, 2005) அமெரிக்க மனித உரிமைப் போராளி. இரண்டாம் உலகப்போரின் போது சப்பானிய அமெரிக்கர்களை தடுப்பு முகாமில் வைத்ததை இவர் எதிர்த்தார். முடியாட்சியிலிருந்த சப்பானிய கடற்படை பேர்ள் துறைமுகத்தை இரண்டாம் உலகப்போரின்  போது தாக்கியதை தொடர்ந்து  பிராங்க்ளின் ரூசவெல்ட் அனைத்து சப்பானிய அமெரிக்கர்களையும் தடுப்புக்காவலில் வைக்க தன்  அதிகாரத்தை பயன்படுத்தி அதிபர் ஆணை 9066 என்பதை பிறப்பித்தார். இதனை எதிர்த்த கோரெமாட்சு தலைமறைவாக இருந்தார்.

தடுப்புக் காவல் முகாம்களில் சப்பானிய அமெரிக்கர்களை அடைத்தது தொடர்பான  ஆணை\சட்டத்தை எதிர்த்து அதைக்குறித்து அமெரிக்க உச்ச நீதிமன்றத்தில் அமெரிக்க அரசுக்கு எதிராக வழக்கு தொடுத்தார். நீதிமன்றம்  இந்த ஆணை சட்டபூர்வமாக  செல்லும்  என்று கூறி அமெரிக்க அரசுக்கு ஆதரவாக தீர்ப்பு கூறியது கோரெமாட்சு அதிபர் ஆணையை மீறியதற்கான தண்டனையை பல பத்தாண்டுகளுக்கு பின் நீதிமன்றம் ஆச்சட்டத்திதன் (ஆணையின்) அவசயம் தேவையா என்பது குறித்து புதிய ஆதாரங்கள் கிடைத்ததையடுத்து குற்றமற்றவர் என தீர்ப்பளித்தது. போர் நடந்து கொண்டிருந்த போது  இவ்வாதரத்தை அமெரிக்க  அரசு  நீதிமன்றத்தில் இருந்து மறைத்துவிட்டது.

இவரது போட்டத்தின் நினைவாக மனித பிரெட் கோரெமாட்சுவின் உரிமையும் அரசமைப்புமாகிய  நாள் என்அபதை 2011 சனவரி 30 முதல் கலிபோர்னியா மாநிலம் கடைபிடிக்கிறது. வர்சீனியா 2015 அன்று இவரது நினைவை சனவரி 30  கொண்டாட சட்டம் இயற்றியுள்ளது. இது இவரது நினைவை கொண்டாடும் இரண்டாவது மாநிலமாகும்

பிரெட் டி கோரெமாட்சு கழகம் 2009இல் இவரது சிறப்புகளை கொண்டாட கற்க மனித உரிமைகளை அனைத்து குமகத்திற்கும் எடுத்து சொல்ல ஆரம்பிக்கப்பட்டது

குறிப்புகள்
-----------

மேற்கோள்கள்
-----------

1. ↑  Ford, Matt (November 19, 2015). "The Return of *Korematsu*". *The Atlantic*.. பார்த்த நாள்: January 30, 2017.
2. ↑  "Welcome".
**விவசாயிகளுக்கு (அதிகாரமளித்தல் மற்றும் பாதுகாப்பு),விலையுறுதி ஒப்பந்தம் மற்றும் விவசாய சேவை, 2020** (Empowerment and Protection) Agreement on Price Assurance and Farm Services Act, 2020) என்பது எந்தவொரு வேளாண் விளைபொருட்களையும் உற்பத்தி செய்யவோ அல்லது பயிர் செய்வதற்கோ விவசாயி மற்றும் வாங்குபவருக்கு இடையில் ஏற்படும் ஒப்பந்தத்தின் வழியாக ஏற்படும் ஒப்பந்தமுறை விவசாயத்திற்காக ஒரு தேசிய கட்டமைப்பை உருவாக்க உதவுவதற்காக ஏற்படுத்தப்பட்ட சட்டம் ஆகும். ஆனால் நாடு முழுவதும் பல விவசாயிகள் இந்த சட்டத்திற்கு எதிர்ப்பு தெரிவித்து போராட்டத்தில் ஈடுபட்டனர்.

வேளாண் வணிக நிறுவனங்கள், செயலிகள், மொத்த விற்பனையாளர்கள், ஏற்றுமதியாளர்கள் அல்லது பண்ணை சேவைகளுக்கான பெரிய சில்லறை விற்பனையாளர்களுடன் விற்பனையில் ஈடுபடும் விவசாயிகளைப் பாதுகாக்கவும் எதிர்கால விவசாய விளைபொருட்களை ஓர் ஒப்பந்தத்தின் மூலம் பரஸ்பரமாக ஒப்புக் கொள்ளப்பட்ட ஈட்டமிகு விலை கட்டமைப்பால் நியாயமான மற்றும் வெளிப்படையான முறையில் விற்பனைகளை மேற்கொள்ள இது உதவுகிறது. 

சமரச வாரியம், துணை குற்றவியல் நடுவர் மற்றும் மேல்முறையீட்டு ஆணையம் ஆகிய மூன்று நிலைகளை உடைய பிரச்சினை தீர்க்கும் வழிமுறையை இந்த சட்டம் வழங்குகிறது.

பின்னணி
-------

விவசாயிகளுக்கு (அதிகாரமளித்தல் மற்றும் பாதுகாப்பு),விலை உறுதி ஒப்பந்தம் மற்றும் விவசாய சேவை, 2020 சட்டமானது விவசாய விளைபொருள் வியாபாரம் மற்றும் வர்த்தக (மேம்பாடு மற்றும் எளிமைப்படுத்துதல்) சட்டம், 2020 ஆகியவை 2020 ஜூன் 5 அன்று மத்திய அமைச்சரவையால் அறிவிக்கப்பட்டது.

மக்களவையில் 17 செப்டம்பர் 2020 மற்றும் மாநிலங்களவையில் 20 செப்டம்பர் 2020 இந்தச் சட்டத்திற்கு ஒப்புதல் அளித்தது.

மேலும் காண்க
------------

* இந்தியாவில் வேளாண்மை
* வேளாண்மை மற்றும் உழவர் நல அமைச்சகம்
* விவசாய விளைபொருள் வியாபாரம் மற்றும் வர்த்தக (மேம்பாடு மற்றும் எளிமைப்படுத்துதல்) சட்டம், 2020

சான்றுகள்
---------

1. ↑  "வேளாண் சட்ட மசோதாவுக்கு எதிர்ப்பு தெரிவித்து தமிழகத்தின் பல்வேறு இடங்களில் விவசாயிகள் போராட்டம்". *www.dinakaran.com*. 2020-09-28 அன்று பார்க்கப்பட்டது.
2. ↑  "வேளாண் சட்ட திருத்த மசோதாக்களுக்கு எதிர்ப்பு: விவசாய சங்கங்கள் சார்பில் கர்நாடகத்தில் இன்று முழுஅடைப்பு அரசு பஸ்கள் இயங்கும் - ஆட்டோ-கார்கள் ஓடாது". *Dailythanthi.com*. 2020-09-28. 2020-09-28 அன்று பார்க்கப்பட்டது.
3. ↑  "Lok Sabha passes The Farmers' Produce Trade and Commerce (Promotion and Facilitation) Bill, 2020 and The Farmers (Empowerment and Protection) Agreement of Price Assurance and Farm Services Bill, 2020". *pib.gov.in*.
**விழுப்புரம் பேருந்து நிலையம்** (*Villupuram Bus Stand*) இந்தியாவின், தமிழ்நாடு மாநிலத்தில், விழுப்புரம் மாவட்டத்தில் அமைந்துள்ள ஓர் பேருந்து நிலையம் ஆகும். இங்கு விழுப்புரம் மண்டலத்திற்கு உட்பட்ட தமிழ்நாடு அரசுப் போக்குவரத்துக் கழகம் அமைந்துள்ளது.

அமைவிடம்
--------

இப்பேருந்து நிலையமானது திருச்சி சாலையில் அமைந்துள்ளது. இங்கிருந்து கிழக்கு பாண்டி சாலையில் 2 கி.மீ தொலைவில் பழைய பேருந்து நிலையமும் (அறிஞர் அண்ணா பேருந்து நிலையம்), தமிழ்நாட்டின் தென்னக இரயில்வேயின், மிகப் பெரிய இரயில் நிலையங்களின் ஒன்றான விழுப்புரம் இரயில் நிலையம் 2.5 கி.மீ தொலைவில் அமைந்துள்ளது. பழைய பேருந்து நிலையமானது நகரப் பேருந்துகளுக்காக பயன்படுத்தப்படுகிறது.

போக்குவரத்து
------------

விழுப்புரம் பேருந்து நிலையத்தின் உட்பகுதி
இப்பேருந்து நிலையமானது தென் தமிழகத்தை இணைக்கும் முக்கியப் பேருந்து நிலையமாகும். தலைநகரம் சென்னையில் இருந்து தென்தமிழகமான திருச்சி, மதுரை, தூத்துக்குடி, விருதுநகர், திருநெல்வேலி, கன்னியாகுமரி போன்ற பகுதிகளுக்கு செல்லும் பேருந்துகள் இப்பேருந்து நிலையத்தை வந்தடைந்த பின்னே செல்கிறது. இங்கிருந்து வடக்கு திசையில் 160 கி.மீ தொலைவில் சென்னையும், தெற்கு திசையில் 160 கி.மீ தொலைவில் திருச்சியும், கிழக்கு திசையில் 40 கி.மீ தொலைவில் புதுச்சேரியும், மேற்கு திசையில் 38 கி.மீ தொலைவில் திருக்கோவிலூரும், தென்கிழக்கு திசையில் 40 கி.மீ தொலைவில் கடலூரும், வடமேற்கு திசையில் 60 கி.மீ தொலைவிலும் திருவண்ணாமலையும் மற்றும் 44 கி.மீ தொலைவில் செஞ்சிக் கோட்டையும் மற்றும் ஆரணி 93 கிமீ தொலைவிலும், தென்மேற்கு திசையில் 144 கி.மீ தொலைவில் சேலமும் அமைந்துள்ளது. விழுப்புரத்திலிருந்து பண்ருட்டி வழியாக கடலூர், விருத்தாச்சலம், கும்பகோணம், சிதம்பரம், சீர்காழி, மயிலாடுதுறை, தஞ்சாவூர் போன்ற இடங்களுக்கு செல்லலாம். அதுமட்டுமில்லாமல் செஞ்சி, ஆரணி வழியாக வேலூருக்கும் அடிக்கடி பேருந்து வசதிகள் உள்ளது

நடைமேடைகள்
----------

இப்பேருந்து நிலையத்தில் தமிழ்நாடு அரசுப் பேருந்துகள், அரசு விரைவுப் பேருந்துகள், தனியார் பேருந்துகள், கருநாடக அரசுப் பேருந்துகள் போன்றவை அனுமதிக்கப்படுகிறது. இப்பேருந்து நிலையத்தில் 3 நடைமேடைகளும், 67 தடுப்புகளும் உள்ளன.

| நடைமேடை | செல்லும் பேருந்து |
| --- | --- |
| 1 | புதுச்சேரி, வேலூர், திண்டிவனம், திருக்கோவிலூர் , ஆரணி, திருப்பதி, திருவண்ணாமலை, கிருட்டிணகிரி, தருமபுரி,
பெங்களூர் மற்றும் செஞ்சி |
| 2 | சென்னை, திருச்சிராப்பள்ளி, காஞ்சிபுரம், பண்ருட்டி, நெய்வேலி, கடலூர் |
| 3 | திருவனந்தபுரம், மதுரை, திருநெல்வேலி, பழனி, ஈரோடு , திருப்பூர், சேலம், கோயம்புத்தூர், மயிலாடுதுறை, கும்பகோணம், தஞ்சாவூர், உளுந்தூர்பேட்டை , சங்கராபுரம் மற்றும் கள்ளக்குறிச்சி |

மேற்கோள்கள்
-----------

1. ↑  "Objective of Departments".. . பார்த்த நாள்: 2012-10-07.
2. ↑  "TNSTC Viluppuram". Tamil Nadu State Transport Corporation.
Fair of Rathwa tribe of Chhota Udaipur areaவார்ப்புரு:SHORTDESC:Fair of Rathwa tribe of Chhota Udaipur area

**கவந்த் திருவிழா** என்பது சோட்டா உதய்பூர் பகுதியின் ரத்வா பழங்குடியினரின் திருவிழாவாகும். இது ஹோலி பண்டிகை முடிந்தபின் உடனடியாக கவந்த் கிராமத்தில் நடைபெறுகிறது. 

  

கவந்த் திருவிழாவில் பழங்குடி இளைஞர்கள் செவிப்பறைகள் மற்றும் பிற இசைக்கருவிகளுடன் நடனமாடுவதைக் காணலாம். பழங்குடியின ஆண்களும் பெண்களும் பறவைகள் மீதுள்ள தங்களின் அன்பை வெளிப்படுத்த தங்கள் தலையில் மயிலிறகுகள்கொண்ட பூங்கொத்தை அணிந்துகொள்கின்றனர்.

நேரம் மற்றும் இடம்
------------------

ரத்வா பழங்குடியினரின் சொந்த ஊரான சோட்டா உதய்பூர் மாவட்டத்தில் உள்ள கவந்த் கிராமத்தில் ஹோலி நாள் முடிந்த பின் ஐந்தாவது நாளில் கவந்த் நடைபெறுகிறது.இவ்விடம் வதோதராவில் இருந்து 114 கி.மீ. தொலைவில் உள்ளது.

விழா
----

இருபத்தைந்து வெவ்வேறு கிராமங்களிலிருந்தும், மத்தியப் பிரதேசம் மற்றும் ராஜஸ்தானிலிருந்தும் ஏராளமான பழங்குடியின மக்கள் வண்ணமயமான உடைகளில் இவ்விழாவிற்கு வருகை புரிகின்றனர். பழங்குடி கலாச்சாரத்தை ரசிக்க பிற நாடுகளில் இருந்தும் ஏராளமானோர் இவ்விழாவிற்கு வருகிறார்கள். 

ரத்வா பழங்குடியின மக்கள் புதர்கள் சூழ்ந்த வனப்பகுதியில் மூங்கில், புல்-இலைகள் மற்றும் மண்ணால் செய்யப்பட்ட வீடுகளில் வசிக்கின்றனர். மண் மற்றும் சாணம் தடவிய சுவர்களில் பித்தோராவின் படங்களை இவர்கள் வரைகின்றனர். இந்த பித்தோராக்களை வரைவதன் மூலம் கடவுள் அவர்களின் வீட்டில் வசிக்கிறார் என்ற நம்பிக்கை அம்மக்களுக்கு இருந்துவருகிறது.

இதேபோன்ற ஓவியங்களை விழாவில் பங்குபெறும் இளைஞர்கள் தங்கள் உடல் முழுவதும் வெள்ளை புள்ளிகளுடன் வரைந்துகொள்கிறார்கள். மேலும் மயில் இறகுகள், வண்ணமயமான மூங்கில் தொப்பிகள், கழுத்தில் எருதுவடிவ *குக்ராவையும்* அணிந்து கொள்கின்றனர். பின் செவிப்பறைகள் இசைக்கப்படுகின்றன. இளைஞர்கள் அவ்விசைக்கேற்ப நடனமாடி இளம் பெண்களைக் கவர்கின்றனர். பழங்குடியினர்கள் தங்கள் சமூக வாழ்க்கையின் முக்கிய அங்கமான இந்த விழாவில் திருமணமும் செய்து கொள்கிறார்கள்.

விழாவில், பழங்குடியினர் குதிரைகளின் களிமண் சிலைகளையும் மற்ற தெய்வங்களின் சிலைகளையும் கிராமத்திற்கு வெளியே உள்ள தெய்வத்தின் சன்னதியில் வைப்பார்கள். அவ்வாறு செய்வதால் கடவுள் மகிழ்ச்சி அடைவார் என்று நம்புகிறார்கள். கவந்த் விழாவில் இசை மற்றும் நடனம் சிறப்பு மிக்கது. ஜோடியா பாவா, தோல் மற்றும் பிஹோ போன்ற பல்வேறு இசைக்கருவிகளால் திருவிழாக் காட்சி உற்சாகமூட்டப்படுகிறது. கவந்த் விழா பழங்குடியினரின் கலாச்சாரத்தைப் பாதுகாக்கும் ஒரு கண்காட்சியாகும்.

மேற்கோள்கள்
-----------

விக்கிமீடியா பொதுவகத்தில்,  
 ***Kavant Fair***   
என்பதின் ஊடகங்கள் உள்ளன. 


1. 1 2  "Kwant Fair". *www.gujaratsamachar.com* (ஆங்கிலம்). 2020-12-04 அன்று பார்க்கப்பட்டது.
2. 1 2 3  Kalariya, Ashok (2019–20). *ગુજરાતના લોકોત્સવો અને મેળા*. Gandhinagar: Directorate of Information/ GujaratState. பக். 46–47.
3. 1 2  "બારમી માર્ચે ક્વાંટમાં આદિવાસીઓનો ગેર મેળો યોજાશે, દેશ-વિદેશમાંથી લોકો આ મેળામાં આવશે". *Gujarati News* (குஜராத்தி). 2020-03-07. 2020-12-04 அன்று பார்க்கப்பட்டது.
**குயெர்பெட் வினை** *(Guerbet reaction)* என்பது ஒரு முதனிலை அலிபாட்டிக் ஆல்ககாலை β-ஆல்க்கைலேற்ற இருபடி ஆல்ககாலாக மாற்றும் கரிம வேதியியல் வினையாகும். ஒரு சமான எடை நீர் இவ்வினையில் இழக்கப்படுகிறது. மார்செல் குயெர்பெட் (1861-1938) என்பவர் இவ்வினையைக் கண்டறிந்து விவரித்த காரணத்தால் இவ்வினைக்கு குயெர்பெட் வினை என்ற பெயர் சூட்டப்பட்டது. மேலும் இவ்வினை நிகழ்வதற்கு உயர் வெப்பநிலைகளும் வினையூக்கிகளும் அவசியத் தேவைகளாகும்  This reaction requires a catalyst and elevated temperatures.

குயெர்பெட் வினைகுயெர்பெட் வினை.

1899 ஆம் ஆண்டு அசல் வெளியீட்டில் என்-பியூட்டனால் சேர்மமானது 2-எத்தில்யெக்சனால் சேர்மமாக மாற்றப்படுவதாக கூறப்ப்பட்டது. இவ்வினையின் மூலமாகத் தயாரிக்கப்படும் ஆல்ககால்கள் குயெர்பெட் ஆல்ககால்கள் என்றழைக்கப்பட்டன. நீண்ட சங்கிலி அலிப்பாட்டிக் ஆல்ககால்களைப் பயன்படுத்தினால் வெளுப்பிகள் கிடைக்கின்றன.

கார உலோக ஐதராக்சைடுகள் அல்லது ஆல்காக்சைடுகள், இரானே நிக்கல் போன்ற ஐதரசனேற்ற வினையூக்கிகள், உயர் வெப்பநிலை (220 பாகை செல்சியசு) மற்றும் அழுத்தம் போன்றவை இவ்வினைக்குத் தேவைப்படுகின்றன.

வினை வழிமுறை
------------

நான்கு படிநிலை வரிசைகளில் குயெர்பெட் வினை நிகழ்கிறது. முதல் படிவரிசையில் ஆல்ககால் ஆக்சிசனேற்றம் செய்யப்பட்டு ஆல்டிகைடாகிறது. பின்னர் இந்த இடைநிலைகள் ஓர் ஆல்டால் குறுக்க வினைக்கு உட்பட்டு அல்லைல் ஆல்டிகைடாக ஒடுக்கமடைகிறது. இதையே ஐதரசனேற்ற வினையூக்கிகள் ஆல்ககாலாக ஒடுக்குகிறது 

குயெர்பெட் வினையின் வினை வழிமுறைகுயெர்பெட் வினையின் வினை வழிமுறை.

இரண்டு ஆல்டிகைடு மூலக்கூறுகள் விகிதச்சமமாதலின்றி வினைபுரிந்து தொடர்புடைய ஆல்ககாலும் கார்பாக்சிலிக் அமிலமும் உருவாகும் போது கன்னிசாரோ வினை நிகழவும் வாய்ப்பு இருக்கிறது. டிசுசெங்கோ வினையும் மற்றொரு பக்க வினையாக நிகழவும் வாய்ப்பு இருக்கிறது.

எல்லைகள்
--------

வினைக்குத் தேவைப்படும் வெப்பநிலையை குறைக்க புதிய வினையூக்கியைப் பயன்படுத்தும் திட்டம் ஆராயப்படுகிறது. ஓர் ஆய்வில் 1-பென்டனால் இரிடியம் ஐதரசன்நீக்க வினையூக்கி பயன்படுத்தப்பட்டது. பொட்டாசியம் டெர்ட்-பியூட்டாக்சைடு ஒரு காரமாக பாரா-சைலீனில் பயன்படுத்தப்பட்டது. வாய்ப்பாட்டில் குறிக்கப்பட்டுள்ள Cp பென்டாமெத்தில்சைக்ளோபென்டாடையீன் ஈந்தணைவியைக் குறிக்கிறது ref>Toyomi Matsu-ura; Satoshi Sakaguchi; Yasushi Obora; Yasutaka Ishii (2006). "Guerbet Reaction of Primary Alcohols Leading to -Alkylated Dimer Alcohols Catalyzed by Iridium Complexes". *Journal of Organic Chemistry* **71** (21): 8306–8308. doi:10.1021/jo061400t. பப்மெட்:17025333. </ref>.

சிறிதளவு 1,7-ஆக்டாடையீன் புரோட்டான் ஏற்பியாக இங்கு தேவைப்படுகிறது.

குயெர்பெட் வினையின் எல்லைகுயெர்பெட் வினையின் எல்லை

இதையும் காண்க
-------------

* 2-எத்தில்-1-பியூட்டனால்

மேற்கோள்கள்
-----------

1. ↑  
Marcel Guerbet (1909). "Condensation de l'alcool isopropylique avec son dérivé sodé; formation du méthylisobutylcarbinol et du diméthyl-2.4-heptanol-6". *Comptes rendus de l'Académie des sciences* **149**: 129–132. .
2. ↑  S. Veibel; J. I. Nielsen (1967). "On the mechanism of the Guerbet reaction". *Tetrahedron* **23** (4): 1723–1733. doi:10.1016/S0040-4020(01)82571-0.
கவண், கவணை - கருவிகள்
thunbthunb
இக்காலத்தில் கைப்பிடி வைத்துச் செய்யப்பட்ட கவண்இக்காலத்தில் கைப்பிடி வைத்துச் செய்யப்பட்ட கவண்
**கவண் விளையாட்டை** ஒரு தொழில் விளையாட்டாகவும் கொள்ளலாம்.

சங்க இலக்கியத்தில்
------------------

மலையில் புனத்தில் விளைந்திருக்கும் தினையை இரவு வேளையில் யானைகள் மேய வருவதை அதன் ஓசையால் உணர்ந்துகொண்ட கானவன் யானைக்கூட்டத்தை ஓட்டுவதற்காகப் பரண்மீது இருந்துகொண்டு கல்லேறிந்தான். 

அந்தக் கல் வானத்திலிருந்து விண்மீன் விழுவது போலப் பாய்ந்து விழுந்தது. வழியில் வேங்கை மலர்களை உதிரச்செய்தது. அடுத்துத் தேன்கூட்டைச் சிதைத்தது. இறுதியில் பலாப்பழத்துக்குள்ளே நுழைந்து தங்கிவிட்டது. 

இது சங்க கால ஆடவரின் கைவன்மையைக் காட்டுகிறது.

இவற்றையும் பார்க்க
------------------

* சங்ககால விளையாட்டுகள்

அடிக்குறிப்பு
-------------

1. ↑  
   

இரவில் மேயல் மரூஉம் யானைக்   

கால்வல் இயக்கம் ஒற்றி நடுநாள்   

வரையிடைக் கழுதின் வன்கைக் கானவன்   

கடுவிசைக் கவணின் எறிந்த சிறுகல்   

உடுவுறு கவணின் போகிச் சாரல்   

வேங்கை விரியிணர் சிதறி, தேன் சிதையூஉ   

பலவின் பழத்தில் தங்கும் – அகநானூறு 292
**குய்யாபா** (*Cuiabá*) பிரேசிலின் மாதொ குரோசொ மாநிலத்தின் தலைநகரம் ஆகும். இது தென் அமெரிக்காவின் சிகச்சரியான நடுமையத்தில் அமைந்துள்ளது. இதுவும் அடுத்துள்ள நகரமான வார்சியா கிராண்டும் இணைந்து மாநிலத்தின் பெருநகரப் பகுதியாக அமைந்துள்ளன. 

1719இல் தங்க வேட்டையின்போது நிறுவப்பட்ட இந்த நகரம், மாதொ குரோசொ மாநிலத் தலைநகரமாக 1818 முதல் இருந்து வருகிறது. கால்நடை மற்றும் வேளாண் பொருட்களுக்கான வணிக மையமாக திகழ்கிறது. குய்யாபாவின் தனிமைச் சூழலாலும் தொழிலாளர் குறைவாலும் பொருளியல் வளர்ச்சி தடைபட்டுள்ளது. ஆற்றுப்படகுகள் இன்னமும் முதன்மையான போக்குவரத்தாக விளங்குகிறது.

அனல்மின் மற்றும் புனல்மின் நிலையங்கள் விரிவாக்கப்பட்டுள்ளன; 2000இல் பொலிவியாவிலிருந்து இயற்கை வளிமக் குழாய்கள் இட்டபின்னர் இவை மேம்படுத்தப்பட்டுள்ளன. இங்கு *மாதொ குரோசொ கூட்டரசு பல்கலைக்கழகம்* அமைந்துள்ளது. மாநிலத்தின் மிகப்பெரிய காற்பந்து மைதானம் அரீனா பன்டனல் இங்குள்ளது.

இங்குள்ள பல அருங்காட்சியகங்கள் ஐரோப்பிய, ஆபிரிக்க, உள்நாட்டு அமெரிக்க பண்பாடுகளின் தாக்கத்தைக் காட்சிப்படுத்துகின்றன. இந்த நகரம் தனது சமையல்பாணி, நடனம், இசை மற்றும் கைவினைப் பொருட்களுக்காக பெயர்பெற்றது. *"அமேசானுக்கான தெற்கு வாயில்"* என அறியப்படும் குய்யாபா வெப்பமான அயனமண்டல வானிலையைக் கொண்டுள்ளது. 2014 உலகக்கோப்பை காற்பந்து நடைபெறும் நகரங்களில் ஒன்றாக உள்ளது.

மேற்சான்றுகள்
-------------

1. ↑  "Topographic Map of New Discovery of the Corner in the Village of Cuiaba". World Digital Library. 27 April 2013 அன்று பார்க்கப்பட்டது.
2. ↑  Mato Grosso - information (ஆங்கிலம்)
3. ↑  ["City in Focus: Cuiabá, Brazil (ஆங்கிலம்)". 2014-01-28 அன்று மூலம் பரணிடப்பட்டது. 2014-02-16 அன்று பார்க்கப்பட்டது. City in Focus: Cuiabá, Brazil (ஆங்கிலம்)]
4. ↑  Cuiaba facts (ஆங்கிலம்)
5. ↑  Cuiaba - Britannica (ஆங்கிலம்)
**தாளப்பள்ளி பாறை ஓவியங்கள்** என்பன, தாளாப்பள்ளி என்னும் ஊருக்கு அண்மையில் உள்ள பகுதிகளில் காணப்படும் பாறைகளில் வரையப்பட்டுள்ள ஓவியங்கள் ஆகும். தாளாப்பள்ளி அல்லது தாளப்பள்ளி எனப்படும் ஊர், கிருட்டிணகிரி மாவட்டத்தில், கிருட்டிணகிரி – இராயக்கோட்டை சாலையில் கிருட்டிணகிரியில் இருந்து மூன்று கிலோமீட்டர் தொலைவில் அமைந்துள்ளது. இப்பகுதியில் பெருங்கற்காலப் பண்பாட்டுக்குரிய சின்னங்களும் காணப்படுகின்றன. தாளப்பள்ளி மலைக் குன்றுப் பகுதியில் இயற்கையாக அமைந்த குகைகள் உள்ளன. இங்கு அமாவாசைக்குண்டு, கோட்டைக்குண்டு எனப்படும் குரங்குக் குண்டு என்னும் இரு குன்றுகள் உட்பட நான்கு இடங்களில் இவ்வோவியங்கள் உள்ளன.

ஓவியங்கள்
---------

இவ்வோவியங்களில், மனிதர், வீடு, பல்வேறு குறியீடுகள் என்பன வரையப்பட்டுள்ளன. வெள்ளை நிறத்தில் வரையப்பட்டுள்ள ஓவியங்களில் பெரும்பாலானவை கோட்டுருவங்களாகவே உள்ளன. இங்குள்ள மனித உருவங்கள் வேட்டை, நடனம் போன்ற செயற்பாடுகளில் ஈடுபட்டிருப்பதைக் குறிப்பதாகக் கொள்ளப்படுகிறது. ஒரு ஓவியத்தில் மூன்று பெண்கள் நடனம் ஆடும் காட்சி காணப்படுகின்றது. ஒரு ஓவியத்தில் சக்கரம் இல்லாத வண்டியொன்றை விலங்கு ஒன்று இழுத்துச்செல்வது போல் இருப்பதாகச் சில ஆய்வாளர்கள் கருதுகின்றனர்.

மேற்கோள்கள்
-----------

1. ↑  பவுன்துரை, இராசு. 2001, பக். 129.
2. ↑  துரைசாமி, ப. மதிவாணன், இரா. , பக். 71.
3. ↑   *த. பார்திபன், தென்பெண்ணை ஆற்றங்கரைக் கிருஷ்ணகிரி மாவட்ட வரலாறு பகுதி-II சங்க காலம்*. ஸ்ரீ விவேகானந்தர் கொடை மற்றும் அறகட்டளை, தருமபுரி. 2010 ஏப்ரல். பக். 168-170.

உசாத்துணைகள்
------------

* பவுன்துரை, இராசு. தமிழகப் பாறை ஓவியங்கள், மெய்யப்பன் தமிழாய்வகம், சிதம்பரம், 2001.
* துரைசாமி, ப. மதிவாணன், இரா. தருமபுரி பாறை ஓவியங்களில் சிந்துவெளி எழுத்துக்கள், சேகர் பதிப்பகம், சென்னை, 2010.
* Dayalan, D. Rock Art in Tamilnadu and its Archaeological Perspective.

இவற்றையும் பார்க்கவும்
----------------------

* தமிழகத்தில் கண்டறியப்பட்ட பாறை ஓவியங்கள்
தோல்பூரில் மகாராஜா இராணா உதய்பானு சிங்கின் நினைவிடம்
**உதய்பானு சிங்** (*Udaybhanu Singh*) (1893 பிப்ரவரி 12 - 1954 அக்டோபர் 22) இவர் 1911-1949 வரை தோல்பூர் மாநிலத்தின் ஆட்சியாளராக இருந்தார்.  அதன் பிறகு மாநிலம் இந்திய ஒன்றியத்துடன் இணைந்தது. இவர் பம்ராலியா வம்சத்தைச் சேர்ந்த ஜாட் இனத்தைச் சேர்ந்தவராவார். இவர் தனது சகோதரர் இராணா ராம் சிங்கிற்குப் பிறகு 1911 இல் பதவிக்கு வந்து வாரிசு இல்லாமல் இறந்தார். இவர் 1913 அக்டோபர் 9 அன்று முழு ஆளும் உரிமைகளைப் பெற்றார்.   

அஜ்மீரில் உள்ள மயோ கல்லூரியில் கல்வி கற்ற இவர் பின்னர் தேராதூனிலுள்ள பேரரசின் இராணுவப் பள்ளியில் சேர்ந்தார்.

தோல்பூரின் கடைசி ஆட்சியாளர்
---------------------------

இவர் தோல்பூர் மாநிலத்தின் கடைசி ஆட்சியாளராக இருந்தார். மேலும் 1931 இல் வட்ட மேசை மாநாட்டில் பிரதிநிதியாக பணியாற்றினார். 1947 இல் இந்தியாவின் சுதந்திரத்திற்குப் பிறகு, தோல்பூரை ஏப்ரல் 7, 1949 அன்று இந்திய ஒன்றியத்தில் இணைத்தார். தோல்பூர் மூன்று அண்டை மாநிலங்களுடன் ஒன்றிணைந்து இந்திய தொழிற்சங்கத்திற்குள் மத்சய ஒன்றியத்தை உருவாக்கியது.  அதில் இவர் அரசப்பிரநிதியாக நியமனம் செய்யப்பட்டார். ஆனால் பின்னர் ஒன்றியம் இதுபோன்ற பல ஒன்றியங்கங்களுடன் இணைக்கப்பட்டு இன்றைய ராஜஸ்தான் மாநிலத்தை உருவாக்கியது.

தனிப்பட்ட வாழ்க்கை
------------------

1911 ஏப்ரலில் இவர் என்பவரை, ஜிந்த் மாநிலத்தின் தலைவர் சம்சர் சிங்கின் மகளான மால்வேந்தர் கவுர் என்பவரை மணந்தார். தம்பதியருக்கு ஒரே மகள் இருந்தாள்

இறப்பு
------

இவர் 43 ஆண்டு ஆட்சிக்குப் பிறகு 1954 அக்டோபர் 22 அன்று 61 வயதில் இறந்தார்.

குறிப்புகள்
-----------

1. ↑  ""Dholpur: History and Places"".
2. ↑  ""Dholpur online"".
3. ↑  "Dholpur Princely State (15 gun salute)". 2015-01-14 அன்று மூலம் பரணிடப்பட்டது. 2020-08-27 அன்று பார்க்கப்பட்டது.
சாங்கு ஏரியில் ஒரு கவரிமா
**கவரிமா** என்று ஊகிக்கப்படும் **யாக்** (*Yak*) என்பது நீண்ட மயிர்க்கற்றைகளைக் கொண்ட இமயமலைப் பகுதிகளில் காணப்படும் ஒரு மாட்டினம். காட்டு யாக்குகள் மாட்டினத்திலேயே பெரிய விலங்குகளுள் ஒன்று. நன்கு வளர்ந்த யாக்குகள் 1.6 முதல் 2.2 மீட்டர் உயரமும் (தோள் வரை) 325 முதல் 1000 கிலோ எடையும் இருக்கும். பசுவின் எடை காளையின் எடையில் ஏறத்தாழ மூன்றில் ஒரு பகுதியே இருக்கும்.

யாக்குகள் அவற்றின் பால், இறைச்சி, உரோமம் ஆகியவற்றுக்காகவும் சுமைகளை எடுத்துச்செல்லவும் வளர்க்கப்படுகின்றன. மேலும் க
யாக்கின் காய்ந்த சாணமானது திபெத்திய பீடபூமியில் ஒரு முக்கியமான எரிபொருளாகும். ஏனெனில் அப்பகுதியில் மரங்கள் எதுவும் இல்லாததால் இது ஒன்றே அங்கு எளிதாகக் கிடைக்கும் எரிபொருளாகும்.

யாக்கின் பாலில் இருந்து பெறப்படும் வெண்ணெய் தேநீர் செய்யவும், விளக்கெரிக்கவும், வெண்ணெய்ச் சிற்பங்கள் செய்யவும் பயன்படுகிறது.

மேற்கோள்கள்
-----------

1. ↑  "*Bos mutus*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2008*. பன்னாட்டு இயற்கைப் பாதுகாப்புச் சங்கம். 2008. Database entry includes a brief justification of why this species is of vulnerable.
**மீன்கொத்தி** (Kingfishers) உலகமெங்கும் பரவலாகக் காணப்படும் ஒரு பறவையினமாகும். ஏறத்தாழ 90 வகையான மீன்கொத்தி இனங்கள் உலகில் உள்ளன. இவை பெரிய தலைகளும் நீண்ட கூரிய அலகுகளும் குட்டைக் கால்களும் சிறு வால்களும் கொண்டவையாகும். எடுப்பான நிறங்கள் கொண்ட இம் மீன்கொத்தி இனங்களின் வகைப்பாட்டில் மூன்று குடும்பங்கள் உள்ளனன. அவையாவன, ஆற்று மீன்கொத்திகள் எனப்படும் *ஆல்சிடினிடீ* (Alcedinidae), மர மீன்கொத்தி எனப்படும் *ஆல்க்கியோனிடீ* (Halcyonidae), நீர் மீன்கொத்தி எனப்படும் *செரிலிடீ* (Cerylidae).

நீர்நிலையருகில் வாழும் மீன்கொத்திகள் சுழியோடி சிறு மீன்களைப் பிடித்து உண்கின்றன. தவளைகள், பூச்சிகளையும் உண்கின்றன. இவற்றின் கண்கள் நீருள்ளும் வெளியேயும் பார்க்கக் கூடியதான முட்டைவடிவ வில்லையைக் கொண்டுள்ளன. மர மீன்கொத்திகள் ஊர்வனவற்றைப் பிடித்துண்கின்றன. எல்லா வகையான மீன்கொத்திகளும் தாம் பிடித்த இரையை மரத்தில் அடித்தோ கல்லில் வீழ்த்தியோ கொன்று உண்கின்றன.

மத்திய பிரதேசத்தில் காணப்படும் மீன்கொத்தி பறவை

பரவலும் வாழிடமும்
-----------------

கனடாவிலும் அமெரிக்காவின் வட பகுதிகளிலும் பரவலாகக் காணப்படும் **வெண்பட்டை மீன்கொத்தி**. இதன் அறிவியல் பெயர் *மெகாசெரில் ஆல்கியான்* (Megaceryle alcyon). படத்தில் உள்ளது பெண் பறவை. ஆண்பறவைக்கு கழுத்துக்குக் கீழே வயிற்றுப்புறத்தில் சிவப்பாக இருக்கும்
மீன்கொத்திகள் உலகில் புவிமுனைப் பகுதிகள், மிக வறண்ட சில பாலைவனங்களைத் தவிர ஏறக்குறைய மற்ற எல்லாப் பகுதிகளிலும் காணப்படுகின்றன. சில இனங்கள் பசிபிக் பெருங்கடலின் தெற்கு கிழக்குப் பகுதிகளில் உள்ள தீவுகளிலும் காணப்படுகின்றன. ஐரோப்பாவிலும் வடஅமெரிக்காவில் மெக்சிக்கோவிற்கு வடக்கிலும் சிறிய எண்ணிக்கையிலான மீன்கொத்தி இனங்களே காணப்படுகின்றன.

வெளி இணைப்புக்கள்
-----------------

* மீன்கொத்தி *(Alcedo atthis)* நிழற்படங்கள் மற்றும் நிகழ்படங்கள் பரணிடப்பட்டது 2006-05-27 at the வந்தவழி இயந்திரம் - (ஆங்கிலம்)
* Internet Bird Collection இணையத்தளத்தில் மீன்கொத்தி நிகழ்படங்கள் - (ஆங்கிலம்)